ለታላቁ መሪ መለስ ዜናዊ መታሰቢያ በሱዳን ሲምፖዚየም ተዘጋጀ
አዲስ አበባ፤ ነሐሴ 21/2005 (ዋኢማ) – ታላቁ መሪ መለስ ዜናዊ በማንበብ እና ዓለም አቀፋዊ አስተሳሰቦችን በማራመድ ቀዳሚው አፍሪካዊ መሪ መሆናቸውን ተገለፀ፡፡የታላቁን መሪ አቶ መለስ ዜናዊን አንደኛ አመት መታሰቢያ ለመዘከር በሱዳን ሲምፖዚየም ተዘጋጅቷል፡፡በሲምፖዚየሙ ላይ መለስና የኢትዮጵያ የውጭ ግንኙነት፣ መለስ በኢትዮጵያና ሱዳን ግንኙነት፣ መለስና የአፍሪካ ጉዳዮች፣ መለስና ዓለም አቀፍ ጉዳዮች እንዲሁም መለስና የኢትዮ-ሱዳን የወደፊት ግንኙነት የሚሉ የተለያዩ ጽሑፎች ቀርበው በሰፊው ተዳሰዋል፡፡በሲምፖዚየሙ ላይ በቀረቡት ጥናቶች ታላቁ መሪ አቶ መለስ ዜናዊ እጅግ ሥነ-ምግባራዊና ለሃገራቸው ጠላታቸው ድህነት ብቻ ነው ብለው በማሰብ ድህነትን ለማጥፋት ተግተው ህይወታቸውን ሁሉ ያሳለፉ እንደሆኑ ተገልፀዋል፡፡ጠንካራ ግንኙነት መመስረት፣ ሠላምና ጸጥታን ማረጋገጥ እንዲሁም ዘርፈ ብዙ ልማትን ማረጋገጥ አቶ መለስ በጣም ከሚያምኑበት መካከል መሆኑንም ተወስቷል፡፡ ታላቁ መሪ አቶ መለስ የነበራቸውን ራዕይ በአፍሪካ ህብረትና ዓለም አቀፍ ፎረሞች ላይ ታይቷል የሚለው ሁሉም ጥናታዊ ጽሁፍ አቅራቢዎች     የተስማሙበት እንደነበረም ተገልጿል፡፡አቶ መለስ በማንበብ እና ዓለም አቀፋዊ አስተሳሰቦችን በማራመድ ቀዳሚው አፍሪካዊ መሪ መሆናቸውንም በሲምፖዚየሙ ላይ ተመልክቷል፡፡ ዶክተር ሙስጠፋ በበኩላቸው መለስ ለኢትዮ-ሱዳን ግንኙነት የተጫወቱት ሚና ምን ጊዜም ቢሆን በሁለቱ ህዝቦች መካከል የሚታወስ ነው ብለዋል፡፡ (ውጭ ጉዳይ)